ไฟไหม้โรงงาน TASCO สูญน้ำมันดิบ 101,000 ตัน ประกันเร่งประเมินความเสียหายด่วน
TASCO แจ้งเหตุเพลิงไหม้ถังเก็บน้ำมันดิบ บ.ย่อยในมาเลเซีย สูญน้ำมันดิบ 101,000 ตัน โร่แจ้งประกันประเมินความเสียหายด่วน
จับตา TASCO งบฯ Q2 กระฉูด! หลังบุ๊กกำไรพิเศษไฟไหม้โรงงานปี 61 กว่า 450 ลบ.
30 พ.ค. 2562

บริษัท ทิปโก้แอสฟัลท์ จำกัด (มหาชน) หรือ TASCO เปิดเผยว่า เกิดเหตุการณ์เพลิงไหม้ถังเก็บน้ำมันดิบของ KBC ในเมืองเคมามาน รัฐตรังกานู ประเทศมาเลเซีย ซึ่งเป็นบริษัทย่อยที่ TASCO ถือหุ้น 100% ในช่วงเวลาประมาณ 18.05 น. ตามเวลาท้องถิ่น ณ วันที่ 5 ก.ค.61
ทั้งนี้ จากเหตุการณ์ดังกล่าวทีมนักผจญเพลิงและหน่วยงานดับเพลิงท้องถิ่นได้ใช้ความพยายามเข้าควบคุมเปลวเพลิงตามมาตรการรับมือฉุกเฉิน โดยในเวลา 9.00 น.ตามเวลาท้องถิ่นของวันที่ 6 ก.ค.61 ปฏิบัติการดับเพลิงยังคงดำเนินไปอย่างต่อเนื่องและสามารถควบคุมเปลวไฟไว้ในบริเวณคลังเก็บน้ำมันดิบได้โดยการให้น้ำมันดิบในถังเก็บดังกล่าวเผาไหม้จนหมด เหตุการณ์ครั้งนี้ส่งผลให้มีผู้บาดเจ็บ 1 ราย
อนึ่ง KBC มีถังเก็บน้ำมันดิบจำนวนทั้งสิ้น 8 ถัง รวมปริมาณความจุทั้งหมด 350,000 ตัน โดยน้ำมันดิบที่ได้รับผลกระทบนั้นมีจำนวน 3 ถัง รวมปริมาณความจุ 101,000 ตัน และปริมาณน้ำมันดิบคงค้างประมาณ 20% ของปริมาณในถังเก็บก่อนเกิดเหตุการณ์
ขณะนี้ KBC และบริษัทประกันภัยอยู่ระหว่างการประเมินมูลค่าความเสียหายที่เกิดขึ้น โดย KBC มีวงเงินประกันภัยอย่างเพียงพอสำหรับการคุ้มครองความเสียหายแก่สินทรัพย์ สินค้าคงคลัง และคุ้มครองค่าเสียหายจากการสูญเสียรายได้ตามกรมธรรม์ธุรกิจหยุดชะงัก โดยก่อนหน้าที่จะเกิดเหตุการณ์นี้ KBC ได้หยุดการผลิตตั้งแต่วันที่ 16 มิ.ย.61 เพื่อซ่อมบำรุงตามแผนงาน